laion/Wikipedia-Exotic huggingface dataset:
קורט-יירגן פון ליצוב

קורט-יירגן פון ליצוב (בגרמנית: Kurt-Jürgen Freiherr von Lützow;‏ 7 באוגוסט 1892 – 20 ביולי 1961) היה מפקד בכיר בוורמאכט שפיקד על כוחות במלחמת העולם השנייה. פון ליצוב נולד ב-7 באוגוסט 1892 במארינוורדר, שהשתייכה לאימפריה הגרמנית. בשנת 1912 הוא התגייס לצבא הגרמני הקיסרי, והצטרף לרגימנט הרגלים ה-8 (ברנדנבורג ה-1 - פרידריך וילהלם הרביעי, מלך פרוסיה). במהלך מלחמת העולם הראשונה לחם פון ליצוב עם הרגימנט בקרבות השונים, וב-18 באוגוסט 1917 הועלה לדרגת אובר לוטננט. על פעולותיו בקרבות קיבל את עיטורי צלב הברזל דרגה ראשונה ושנייה וצלב הכבוד של מלחמת העולם 1914/1918. לאחר המלחמה נשאר פון ליצוב ברייכסווהר, ומילא בו תפקידי פיקוד ומטה. ב-1 באפריל 1925 הוא הועלה לדרגת האופטמן, ומונה למפקד פלוגה ה-15 ברגימנט הרגלים ה-6 בוירצבורג. בשנה שלאחר מכן מונה למפקד הפלוגה ה-7 ברגימנט הרגלים ה-6 באוטין, ובתחילת 1929 מונה למפקד הפלוגה ה-10 ברגימנט הרגלים ה-6 בפלנסבורג. ב-1 באוקטובר 1936 הוא הועלה לדרגת אוברסט לוטננט, ובאוגוסט 1937 מונה לעוזרו של גנרלפלדמרשל אוגוסט פון מקנזן. בסוף 1938 הוא מונה לקצין מטה בקורפוס ה-2, וב-1 ביוני 1939 הוא הועלה לדרגת אוברסט. עם פרוץ המלחמה מונה פון ליצוב למפקד רגימנט הרגלים ה-89, שהיה חלק מהדיוויזיה ה-12, ולחם עמו במהלך המערכה בפולין ובמהלך המערכה על צרפת, וב-15 באוגוסט 1940 הוא קיבל על פעולותיו את עיטור צלב האבירים של צלב הברזל. במהלך מבצע ברברוסה הוא לחם עם הרגימנט בגזרה הצפונית, וב-21 באוקטובר 1941 קיבל תוספת עלי אלון לעיטור צלב האבירים של צלב הברזל. ב-1 בינואר 1942 הוא הועלה לדרגת גנרל מיור, וב-1 במרץ מונה למפקד הדיוויזיה ה-12. בנובמבר 1943 הוא הועלה לדרגת גנרל לוטננט, וב-25 ביוני 1944 מונה למפקד הקורפוס ה-35, שהוכה קשות במהלך מבצע בגרטיון, אולם נאלץ להיכנע עם כוחותיו ב-5 ביולי לכוחות הצבא האדום. במהלך שביו הוא היה אחד הגנרלים הגרמנים שנאלצו לצעוד במוסקבה במהלך מצעד הניצחון ב-17 ביולי 1944, יחד עם כ 57,000 אסירים גרמנים נוספים. מעט אחר כך הוא הצטרף לוועד הלאומי למען גרמניה החופשית והיה אחד החותמים על "קריאתם של 50 הגנרלים" מ-8 בדצמבר 1944, לעם ולוורמאכט. הוא הואשם בפשעי מלחמה, והוחזק בשבי עד 16 בינואר 1956. לאחר שחרורו הוא התגורר בהנובר, שם חי עד מותו ב-20 ביולי 1961. קורט-יירגן פון ליצוב באתר lexikon-der-wehrmacht (בגרמנית)
אהרון דרור

אהרון דרור הוא ראש מועצת גן יבנה המכהן משנת 2003. דרור נולד וגדל בהוד השרון. התחנך בתיכון מוסינזון שבעיר. התגייס לצה"ל ושירת בחטיבת גולני, השתחרר בדרגת רב-סרן. למד 3 תארים: לימודי תואר ראשון בגאוגרפיה מהאוניברסיטה העברית בירושלים (התמחות בתכנון אורבני וניהול חינוכי). תואר שני בהצטיינות במדעי החברה בגאוגרפיה עירונית מהאוניברסיטה העברית בירושלים (התמחות בלימודי ערים ואזורים). תואר ראשון במשפטים בהצטיינות ממכללת קריית אונו. שימש כמרצה בקורס הליכי תכנון לתלמידי תואר שני באוניברסיטה העברית בירושלים. תחילה עסק בתחום החינוך וכיהן, בין היתר, כסגן יו"ר בית הספר התיכון רבין בגן יבנה וכמורה ומדריך חברתי בכפר נוער. שימש כמנהל הבחירות למועצה האזורית דרום השרון, מועצה אזורית ברנר ועיריית רחובות. בהמשך הפנה את דרכו לתחום התכנון העירוני וכיהן כסגן מתכנן מחוז מרכז במשרד הפנים וכיו"ר ועדה לתכנון ובניה. בבחירות לרשויות המקומיות 2003 נבחר לכהן כראש המועצה המקומית גן יבנה מטעם רשימת דרור לגן יבנה, ומאז ועד היום מכהן בתפקיד זה. כיום זוהי תקופת כהונתו החמישית. במהלך כהונתו קיבל תעודת יקיר תנועת הנוער מטעם מועצת תנועות הנוער בישראל לשנת תשע"ה, בימי כהונתו זכתה המועצה המקומית גן יבנה באותות הוקרה והצטיינות על התנהלות פיננסית שקולה ומאוזנת מטעם משרד הפנים שנים רבות ברציפות. בנובמבר 2005 נחשד בעבירות של גנבה, מרמה, וסחיטה באיומים, נעצר ושהה במעצר בית. כ-5 שנים לאחר המעצר הוגש נגדו כתב אישום. אהרון דרור כפר בהאשמות נגדו ונלחם על חפותו בבית המשפט. במהלך המשפט נרצח פרקליטו, עורך הדין יורם חכם. בשנת 2013 הסתיים משפטו בזיכוי מלא. בעקבות הזיכוי הוא הגיש תביעה על סך 2.5 מיליון שקלים כנגד מדינת ישראל אולם לבסוף הושגה פשרה בהליך של גישור, במסגרתו קיבל כחצי מיליון ש"ח. נשוי להלן ואב ל-8 ילדים. אתר האינטרנט הרשמי של אהרון דרור אהרון דרור, ברשת החברתית פייסבוק סרטונים בערוץ של אהרון דרור, באתר יוטיוב אהרון דרור באתר רשימת "דרור לגן יבנה" יריד תעסוקה לנוער, באתר www.ganyavne.net תמיר סטיינמן, ‏פיצוי של חצי מיליון שקלים לראש מועצת גן יבנה שהואשם וזוכה, באתר ‏מאקו‏, 9 בספטמבר 2016 אלמוג בן זכרי, המדינה תפצה את ראש המועצה המקומית גן יבנה בחצי מיליון שקלים, באתר הארץ, 8 בספטמבר 2016 https://gan-yavne.com/aharon-dror/ ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
הורסט גרוסמן

הורסט גרוסמן (בגרמנית: Horst Großmann;‏ 19 בנובמבר 1891 – 4 במאי 1972) היה מפקד בכיר בורמאכט שפיקד על כוחות במלחמת העולם השנייה. גרוסמן נולד ב-19 בנובמבר 1891 בזיבא, פרוסיה המזרחית, שהשתייכה לאימפריה הגרמנית (מאז 1955 חלק מאלק בפולין המודרנית). בשנת 1912 הוא התגייס לצבא הגרמני הקיסרי, והצטרף לרגימנט הרגלים ה-175, עמו לחם במהלך מלחמת העולם הראשונה בקרבות השונים. על פעולותיו בקרבות קיבל את עיטורי צלב הברזל דרגה ראשונה ושנייה, צלב האבירים של מסדר בית הוהנצולרן עם חרבות, אות הפציעה בשחור וצלב הכבוד של מלחמת העולם 1914/1918. לאחר המלחמה הצטרף גרוסמן למשטה, אולם בשנת 1920 הצטרף לרייכסווהר, ומילא בו תפקידי פיקוד ומטה. בשנת 1923 הוא הועלה לדרגת ריטמייסטר, ובשנת 1926 הוא מונה למפקד פלוגת הנדסה של רגימנט הרגלים ה-6. לאחר מכן הוא הפך למדריך בבית הספר לחי"ר בדרזדן, וב-1 באוקטובר 1934 הועלה לדרגת מיור ומונה למפקד הגדוד ה-2 ברגימנט הרגלים ה-22. ב-1 באוקטובר 1938 הוא הועלה לדרגת אוברסט, וזמן קצר לאחר מכן הוא מונה למפקד קבוצת ההדרכה B בבית הספר למלחמה בפוטסדאם. ב-15 באוקטובר 1939 מונה גרוסמן למפקד רגימנט הרגלים ה-84, שהיה חלק מהדיוויזיה ה-8, ולחם עמו במהלך המערכה על צרפת ומבצע ברברוסה, וב-23 באוגוסט 1941 הוא קיבל על פעולותיו את עיטור צלב האבירים של צלב הברזל. ב-25 בדצמבר 1941 הוא מונה למפקד הדיוויזיה ה-6, וב-1 בינואר 1942 הוא הועלה לדרגת גנרל מיור. ב-1 בינואר 1943 הוא הועלה לדרגת גנרל לוטננט, ובפברואר קיבל את עיטור הצלב הגרמני בזהב. בקיץ אותה שנה הוא לחם עם הדיוויזיה בקרב קורסק, וב-4 בספטמבר קיבל תוספת עלי אלון לעיטור צלב האבירים של צלב הברזל. בינואר 1944 הוא מונה למפקד הקורפוס ה-35, וכן למפקד הקורפוס ה-55, עליו פיקד עד מאי 1944. ב-11 באוגוסט 1944 הוא מונה למפקד הקורפוס ה-6, וב-9 בנובמבר 1944 הועלה לדרגת גנרל חיל הרגלים. בינואר 1945 הוא סיים את תפקידו, ובתום המלחמה הוא נלקח לשבי הבריטי. ב-7 ביולי 1947 שוחרר גרוסמן מהשבי, ולאחר שחרורו הוא התגורר בריסלנסהיים, שם חי עד מותו ב-4 במאי 1972. הורסט גרוסמן באתר lexikon-der-wehrmacht (בגרמנית)
טארנוקרטי

טארנוקרטי (בהונגרית: Tárnokréti) הוא כפר במחוז גיור-מושון-שופרון, שבצפון-מערב הונגריה. כמו כפרים רבים באירופה גם בטארנוקרטי מספר התושבים נמצא בירידה. כך, בשנת 1990 חיו בכפר 254 תושבים, ובשנת 2019 רק 165 תושבים. בטארנוקרטי חיו שני יהודים בשנת 1880 וארבעה בשנת 1910. מדיה וקבצים בנושא טארנוקרטי בוויקישיתוף אתר האינטרנט הרשמי של טארנוקרטי (בהונגרית) נתוני הכפר באתר הלמ"ס ההונגרי תיעוד תושבים יהודיים באזור צ'ורנה מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
הדיוויזיה ה-207 (האימפריה הגרמנית)

הדיוויזיה ה-207 (בגרמנית: 207. Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה. הדיוויזיה הוקמה ב-29 באוגוסט 1916 בחזית המערבית והיא לחמה בקרבות השונים, ובכלל זה הקרב על הסום, קרב אראס, קרב פשנדל, קרב איפר הרביעי ומתקפת האביב. לאחר מכן לחמה הדיוויזיה במתקפת מאה הימים עד סוף המלחמה, וב-20 בינואר 1919 פורקה הדיוויזיה. מקס שרטר (29 באוגוסט 1916 – 18 באוקטובר 1918) וילהלם מתיאס (19 באוקטובר 1918 – 20 בינואר 1919) Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.
תרקוד (שיר)

"תרקוד" הוא שיר של שלמה ארצי מאלבום הנושא את אותו השם, אשר יצא לאור בינואר 1984. השיר נבחר לשיר השנה במצעדים השנתיים של רשת ג' וגלי צה"ל. בכתבה מאת רז שכניק בעיתון ידיעות אחרונות לרגל יום הולדתו השבעים של ארצי, אמר ארצי על השיר: מבחינתי, 'תרקוד' היה שיר מפתח. עד אז הייתי מכונס בתוך הבדידות שלי, והוא בישר לי שאני יכול לזוז. באותם ימים נכנסה בי מכונית ברמת־גן בשתיים בלילה, פוצצה את האוטו. למזלי נפצעתי קל. זה נתן לי איזו מכה. 'תרקוד' היה מעין הצעה לעוף על החיים כל עוד אתה יכול. לא רק לעצמי, אלא לכל מי ששומע. התקליט הזה הגיע אחרי מלחמת לבנון, הכלכלה הייתה מרוסקת, ולא היה ברור מה האופק בישראל. אז רצוי לרקוד באתר של יוסי חרסונסקי נכתב כי השיר "נחשב ללהיט הגדול ביותר מהאלבום". כמו כן, כתב חרסונסקי שהברושים בשיר הפכו לחלק מ"סיפור האהבה של הקונצנזוס לשלמה ארצי". מילות השיר, מתוך אתר שירונט לדף השיר באתר הספרייה הלאומית רז שכניק, היכל שלמה, באתר "ידיעות אחרונות", 12 באוקטובר 2019 שלמה ארצי-תרקוד. מתוך האתר של יוסי חרסונסקי תרקוד, מתוך אתר פזמונט ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
קרחון מארש

קרחון מארש (באנגלית: Marsh Glacier) הוא קרחון בסמוך לרכס המלכה אליזבת, חלק מרכס המלכה אלכסנדרה שבההרים הטראנס-אנטארקטיים, הממוקם באזור חוף שקלטון, של שטח חסות רוס, שבאנטארקטיקה. אורכו של הקרחון 110 קילומטרים. הקרחון זורם לכיוון צפון מהרמה הקוטבית שבין רכס מילר, ורכס המלכה אליזבת. הקרחון נשפך אל קרחון נמרוד. גובה הקרחון 1,402 מטרים מעל פני הים. הקרחון התגלה בשנת 1958 על ידי המחלקה הניו זילנדית של המשלחת הטראנס-אנטארקטית של חבר העמים הבריטי, אשר חקרה את האזור בשנים 1956–1958. הקרחון נקרא על שמו של ג'י. וו. מארש (G.W. Marsh), שהיה חבר במחלקה הניו זילנדית של המשלחת הטראנס-אנטארקטית. • G. W. Grindley (1967), The Geomorphology of the Miller Range, Transantarctic Mountains with notes on the glacial history and neotectonics of East Antarctica, New Zealand Journal of Geology and Geophysics, 10:2, 557-598, DOI: 10.1080/00288306.1967.10426756 • Edmund Stump, Brian Gootee, Franco Talarico, Tectonic Model for Development of the Byrd Glacier Discontinuity and Surrounding Regions of the Transantarctic Mountains during the Neoproterozoic – Early Paleozoic, Fütterer, D K, Damaske, D, Kleinschmidt, G, Miller, H & Tessensohn, F (eds.), Antarctica contributions to global earth sciences, Springer, Berlin, Heidelberg, New York, 45-54 http://dx.doi.org/10.1007/3-540-32934-X קרחון מארש באתר הסקר הגאולוגי של ארצות הברית קרחון מארש באתר הגאזט האנטארקטי של ממשלת ניו זילנד קרחון מארש באתר הגאזט האנטארקטי המשווה SCAR של ממשלת אוסטרליה מפת אזור קרחון מארש גאזט השמות האנטארקטיים הרשמי של ארצות הברית מידע גאוגרפי והיסטורי מידע גאוגרפי מידע היסטורי
ז'בהאזה

ז'בהאזה (בהונגרית: Zsebeháza) הוא כפר במחוז גיור-מושון-שופרון, שבצפון-מערב הונגריה. כמו כפרים רבים באירופה גם בז'בהאזה מספר התושבים נמצא בירידה. כך, בשנת 1990 חיו בכפר 170 תושבים, ובשנת 2019 רק 141 תושבים. בשנת 1880 חיו בז'בהאזה 13 יהודים. מדיה וקבצים בנושא ז'בהאזה בוויקישיתוף ז'בהאזה, ברשת החברתית פייסבוק נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
אלעד חן

אלעד חן (נולד ב-30 באפריל 1979) הוא תסריטאי, סופר ויוצר טלוויזיה ישראלי. זוכה פרס האקדמיה לטלוויזיה. אלעד נולד בירושלים בשנת 1979. הוא למד בבית הספר לקולנוע ולטלוויזיה ע"ש סם שפיגל, שם סיים את מגמת התסריטאות בהצטיינות. אלעד הוא אחיה של התסריטאית והאנימטורית אפרת חן. בשנת 2006 יצר וכתב את ה-בלי גרביים, מיני סדרה לילדים ששודרה בערוץ לוגי. בשנת 2011 יצר וכתב את אורים ותומים. בשנת 2012 יצר וכתב את נויורק, דרמה יומית שמכרה לרשת CBS. בשנת 2015 יצר וכתב את הסדרה הקומית לילדים אלישע, יחד עם יובל סמו, אסף בייזר ושחר איינבינדר. הסדרה זכתה בפרסי האקדמיה הישראלית לטלוויזיה לסדרה קומית לילדים בשנים 2015, 2016 ו-2017 וחן עצמו זכה, יחד עם אסף בייזר, בפרס האקדמיה הישראלית לטלוויזיה לתסריטאי בסדרת ילדים בשנת 2015. הסדרה "אלישע" זכתה גם בפרס "נבחרי הילדים" של ערוץ הילדים לסדרה הקומית לילדים לשנת 2016. באותה שנה כתב חן את הספר "אלישע", בשיתוף עם אסף בייזר. הספר, המתעד את חייו של גיבור הסדרה בעלת אותו השם, הפך לרב מכר ושהה שבועות רבים בראש טבלת מכירות הספרים לילדים של הארץ. 2006 - בלי גרביים - יוצר ותסריטאי ראשי 2011 - אורים ותומים - יוצר ותסריטאי ראשי 2012 - נויורק - יוצר ותסריטאי ראשי 2016 – אלישע – יוצר ותסריטאי ראשי 2016 - סופשלי - יוצר ותסריטאי ראשי 2018 - כפולה - יוצר ועורך 2019 - מגן דוד דרום - יוצר ותסריטאי ראשי 2019 - מורובוט - יוצר ותסריטאי ראשי 2020 - אבא מטפלת - יוצר ותסריטאי ראשי 2022 - גולדה ומאיר - יוצר ותסריטאי ראשי 2022 - המתחם ה-25 - יוצר ותסריטאי ראשי "הצד השני של המטבע", הוצאת ידיעות אחרונות, 2009. "אלישע", הוצאת ידיעות אחרונות, 2017. "הלילה הכי ארוך בשנה", הוצאת ידיעות אחרונות, 2018. 2015 - פרס האקדמיה הישראלית לטלוויזיה לתסריטאי בסדרת ילדים ונוער (בשיתוף עם אסף בייזר) (אלישע), פרס נבחרי הילדים של "ערוץ הילדים" לסיטקום של השנה (אלישע) 2016 - פרס האקדמיה הישראלית לטלוויזיה לסדרה הקומית לילדים (אלישע), מועמדות בפרס תסריט בסדרה לילדים ונוער (אלישע) 2017 - פרס האקדמיה הישראלית לטלוויזיה לסדרה קומית לילדים (אלישע), מועמדות בפרס תסריט בסדרה לילדים ונוער (אלישע) אלעד חן, במיזם "אישים" לתיעוד היצירה הישראלית אלעד חן, במסד הנתונים הקולנועיים IMDb (באנגלית) מאיה נחום שחל, תסריטאי "אלישע" ו"כפולה": “אני לא רוצה לאבד את התמימות", באתר כלכליסט, 3 ביוני 2018
סדנאות אפרים

סדנאות אפרים (או קישון) הוא מתחם תפעול ותחזוקה של רכבת ישראל בחיפה, המצוי בסמיכות לתחנת הרכבת חוצות המפרץ, שטחו הוא כ-465 דונם. במסגרת תוכנית תשתית לאומית (תת"ל) מס' 45 יורחב המתחם ויותאם לקליטה ותחזוקה של מערך הרכבות החשמליות. המתחם מתוכנן להיות נקודת הקצה הצפונית של המסילות המהירות בין אזור חיפה ודרומה במסגרת תת"ל 65. במתחם הסדנאות מקודמת תוכנית למבנה שו"ב קבוע, מבנה מסילאים, רציף מכין, מחסנים לוגיסטים ושלושה מבני תחזוקה באזור הצפוני של המתחם (H). סדנאות קישון (אפרים) נבנו על ידי שלטונות הבריטים בשנת 1932 עבור הרכבת המנדטורית. מיקומן איפשר טיפול גם בקטרי המסילה התקנית וגם בקטרי המסילה הצרה (של רכבת העמק). עד לבניית הסדנאות נאלצה החברה, לתיקונים גדולים, לשלוח קטרים לקנטרה. בי"ט בסיוון תש"ו (17 ביוני 1946) ביצעו אנשי ארגון לח"י את ההתקפה על בתי המלאכה של הרכבת, במסגרת תנועת המרי העברי נגד השלטון הבריטי בארץ ישראל. ההתקפה הסבה נזק כבד לבתי המלאכה של הרכבת. 11 מלוחמי הלח"י נהרגו בפעולה. בתאריך 24 באוקטובר 1962 שינו את שמן של הסדנאות מ"סדנאות קישון" ל"סדנאות אפרים", על שמו של אפרים רובינוביץ (רביב), שהיה מראשוני עובדי הסדנאות וממנהליה. אפרים רובינוביץ עבד בימי השלטון המנדטורי ברכבת במשך תקופה מסוימת כדווד יהודי יחיד בין מאות פועלים ערביים. הוא החדיר פועלים יהודים לעבודת הרכבת ועשה רבות בבתי המלאכה ומחוצה להם למען הכשרתם. עם הקמת המדינה נתמנה כחבר הוועדה המיוחדת שתכננה את הפעלתה מחדש של הרכבת על ידי השלטון הישראלי. במרכז המתחם נמצא מוסך H, אחד המבנים הוותיקים במתחם שקיבל את שמו בגלל צורתו. דרום-מזרחית לו נמצא בנין המשרדים המיועד לשימור, משרת כיום את חטיבת הנייד של רכבת ישראל. בדרום המתחם, ליד שער הכניסה של המסילה נמצא בית מסילאים. בחלק המזרחי של המתחם נמצאות מסילות הדיור ורציפי תדלוק רכבות. מוסך H, חלק האמצעי חזית מוסך H הגשר המעביר הצפוני (Transfer table or traverser). על הגשר נמצאת מסילה ועליה הציוד הנייד שמוכנס למוסך באמצעות קטר עיתוק. הגשר נע על מסילות שנמצאות לכל אורכו של מוסך ה-H. הוא מאפשר את הכנסתו של קרון או קטר בודד למוסך בכל פעם. מבנה מסילאים סדנאות הקישון, מסילות הדיור, מרץ 2022 כיכר הכניסה ליד השער הראשי לסדנאות השער והמסילה הנכנסת למתחם הסדנאות השער והמסילה הנכנסת לרציף מכין פיצול שלוחה לסדנאות הקישון מהמסילה הראשית לעכו חוגונים במתחם התחזוקה, 2015 הפרויקט מתוכנן להתבצע בשני שלבים: שלב א' ושלב ב', במסגרת הפרויקט יוקמו וישודרגו מעל 30 מבנים שונים, ייסללו 33 ק"מ של מסילות, ייסללו דרכים, יוקמו שני מוסכים חדשים: מוסך לנייד חשמלי ומוסך לקרונועי IC, בנוסף יורחב מוסך קיים (מוסך H), יוקם מבנה שו"ב וייבנו מחסנים ומשרדים. כמו כן, הפרויקט כולל שימור של מספר מבנים היסטוריים אשר נמצאים במתחם. עלות המתוכננת של הפרויקט היא 1.3 מיליארד ש"ח והוא עתיד להסתיים ב-2026. מדיה וקבצים בנושא סדנאות אפרים (סדנאות קישון) בוויקישיתוף תת”ל/45, הודעת משרד האוצר: תוכנית לשדרוג ולהרחבת מתחם “סדנאות אפרים”: הות”ל אישרה תוכנית לשדרוג מתחם התפעול והתחזוקה של רכבת ישראל בחיפה והתאמתו לצורכי המסילות והרכבת החשמלית, אתר חי פה פרויקט מתחם הקישון - רכבת ישראל, סרטון באתר יוטיוב סקירת פרויקט השדרוג של סדנאות הקישון באתר CivilEng הוראות התכנית, תת"ל 45.
All the Best

All the Best (בעברית: כל טוב) הוא אלבום להיטים של הזמרת האמריקאית טינה טרנר, אשר יצא בנובמבר 2004. בארצו הברית האלבום יצא במהדורה מיוחדת עם שני דיסקים בפברואר 2005. באוקטובר 2005 יצאה לאלבום מהדורה מחודשת בשם "All the Best: The Hits". האלבום זכה להצלחה בינלאומית, תוך שהגיע למקום השני במצעד הבילבורד 200. האלבום מכיל בעיקר שירים מקריירת הסולו של טרנר אך מכיל גם מספר שירים בולטים מתוך הצמד שלה ושל בעלה לשעבר אייק וטינה טרנר. בנוסף האלבום גם מכיל שני שירים חדשים: "Open Arms" ו-"Complicated Disaster". מבחינה מסחרית האלבום זכה להצלחה בעולם כאשר מכר מיליון עותקים באירופה. גם בבריטניה האלבום זכה להצלחה כאשר הגיע למעמד פלטינה. גם בצפון אמריקה האלבום זכה להצלחה כאשר הגיע למעמד פלטינה בקנדה וארצות הברית תוך 3 חודשים בלבד ובכך הפך לאלבום הראשון של טרנר מאז 1993 שהגיע למעמד פלטינה בארצות הברית. בהמשך הוא הגיע למעמדות פלטינה וזהב במדינות רבות נוספות. במרץ 2007, האלבום יצא מחדש בבריטניה ובכך דורג מחדש במצעד האלבומים הבריטי כאשר נכנס אליו למקום ה-18. מידע על האלבום All the Best באתר MusicBrainz מידע על האלבום All the Best באתר AllMusic האלבום All the Best באתר Discogs האלבום All the Best באתר ספוטיפיי האלבום All the Best באתר Yandex.Music (ברוסית) Tina Turner, Billboard
המטרה (סדרת סרטים)

המטרה (באנגלית: Has Fallen) היא סדרת סרטי פעולה אמריקאית שנוצרה על ידי התסריטאים קרייטון רוטנברגר וקטרין בנדיקט. מככבים בה ג'רארד באטלר כסוכן השירות החשאי של ארצות הברית מייק באנינג, ארון אקהרט כנשיא ארצות הברית, בנג'מין אשר, ומורגן פרימן כיו"ר בית הנבחרים (ונשיא בפועל) אלן טרמבול. סדרת הסרטים מורכבת מטרילוגיית סרטים: "המטרה: הבית הלבן" (2013), "המטרה: לונדון" (2016) ו"המטרה: שומר הראש" (2019). בסך הכל, הסרטים הרוויחו 504 מיליון דולר ברחבי העולם וזכו לביקורות מעורבות. סדרת הסרטים תוכננה להימשך, כאשר באטלר חתם לשלושה סרטים עלילתיים נוספים, עם תוכניות להרחיב את הזיכיון. סוכן השירות החשאי המבויש (ומאבטח הנשיא לשעבר) מייק באנינג (ג'רארד באטלר) מוצא את עצמו כלוא בתוך הבית הלבן בעקבות פיגוע שהוביל קנג, מנהיג קבוצת טרור מקוריאה הצפונית. באמצעות הידע הפנימי שלו, על באנינג לעבוד עם רשויות הביטחון הלאומי כדי להציל את הנשיא מחוטפיו. בלונדון בהלווייתו של ראש הממשלה הבריטי, מייק באנינג מגלה עלילה להתנקש בכל מנהיגי העולם המשתתפים, במזימה בה מעורב מנהיג טרור ערבי ובנו. מייק באנינג מוסגר לרשויות בעוון ניסיון להתנקש בחייו של הנשיא על ידי חברה צבאית פרטית נוכלת וכעת עליו להתמודד במרוץ נגד הזמן כדי לטהר את שמו תוך חשיפת האיום האמיתי. בנובמבר 2019 הודיע המפיק אלן סיגל שג'רארד באטלר יככב לפחות בשלושה סרטים עלילתיים נוספים בסדרה. בנוסף לסרטים, מתוכננות הפקות ספין-אוף לטלוויזיה. בשל הפופולריות של סרטי הקולנוע מחוץ לארצות הברית, הוא גם הודיע על תוכניות לסדרות טלוויזיה שונות במדינות זרות, כששפות האם המקומיות תהיינה השפות המדוברות. סיגל הצהיר כי הכוונה היא להרחיב את הזיכיון ולהוסיף דמויות נוספות שיופיעו בסרטים עתידיים. Tom Grater (8 בנובמבר 2019). "'Angel Has Fallen' Producer Alan Siegel: Expect More Sequels & Local Language Spin-Offs". Deadline Hollywood. נבדק ב-9 בנובמבר 2019. {{cite web}}: (עזרה) Grater, Tom; Grater, Tom (2019-11-08). "'Angel Has Fallen' Producer Alan Siegel: Expect More Sequels & Local Language Spin-Offs In Millennium Franchise". Deadline (באנגלית). נבדק ב-2019-12-12.
חטמית עין הפרה

חוטמית עין הפרה (שם מדעי: Alcea acaulis) היא צמח עשבוני רב שנתי מהסוג חוטמית ממשפחת החלמיתיים. לחוטמית עין הפרה פריחה בצבע ורוד ולעיתים לבן או סגול. הוא דומה לקרובו החטמית זיפנית אך בניגוד אליו הוא חסר גבעול או שגבעוליו ופרחיו שרועים על הקרקע. הפרח פתוח ובמרכז צלקת, עמוד עלי מוקף בצינור האבקנים. לצמח עלי שחלה רבים. עלי הכותרת מעורקים בקוים בהירים המתכנסים כלפי המרכז. הפרי קירח. חוטמית עין הפרה בארץ ישראל נפוצה בחבל הים תיכוני, בגליל, בכרמל, ביהודה בשומרון ובצפון הנגב. צמח החוטמית מת ומתייבש בקיץ. בחורף מתפתחת שושנת עלים ומתוכה מתפתח הפרח. חטמית עין הפרה, באתר NCBI (באנגלית) חטמית עין הפרה, באתר צמח השדה חטמית עין הפרה, באתר צמחיית ישראל וסביבתה חטמית עין הפרה, באתר Tropicos (באנגלית) חטמית עין הפרה, באתר GBIF (באנגלית) חטמית עין הפרה, באתר The Plant List (באנגלית) חטמית עין הפרה, באתר IPNI (באנגלית) חוטמית עין הפרה, באתר למטייל
ג'ף רול

ג'פרי אלן רול (באנגלית: Jeffrey Alan Rawle; נולד ב-20 ביולי 1951) הוא שחקן אנגלי. רול ידוע מהופעותיו בתפקיד ג'ורג' דנט בסיטקום "Drop the Dead Donkey" (אנ'). עוד גילם את סיילס בליסט באופרת הסבון "הוליאוקס" בשנים 2010 עד 2012. רול נולד בברמינגהאם שבווריקשייר. הוא למד בבית הספר המלך אדוארד השישי באסטון שבברמינגהאם. כשהיה בן 15 עברה המשפחה לשפילד ושם למד ב-High Storrs Grammar School. בבית הספר החל להתעניין בתיאטרון והופיע בהצגות בית הספר. הוא עבד בתיאטרון שפילד פלייהאוס, ואחר כך למד משחק באקדמיה למוזיקה ולאמנויות הדרמה של לונדון. תפקידו הגדול הראשון של רול היה ב-1973, כשגילם את בילי בגרסה הטלוויזיונית של "בילי בדאי" מאת ויליס הול וקית' ווטרהאוס. ב-1979 הופיע עם איאן מקלן וטום בל במחזה "עקומים" בתיאטרון קריטריון בלונדון. ב-1984 שיחק בתפקיד פלנטג'נט בסיפור "Frontios" בסדרה "דוקטור הו". בין 1995 ל-1998 כיכב בסדרה הקומית "Faith in the Future" של רשת ITV. ב-2004 החל להופיע בסדרה נוספת של ITV "דוק מרטין", בתפקיד רוג'ר פן. רול הופיע בתפקיד אורח בסדרה "תחבולות חדשות" בתפקיד עורך הדין ג'ונתן בלאנט. ב-2005 שיחק רול בעונה הרביעית של הסדרה "ספוקס" בה גילם את מזכיר הפנים. עוד הופיע בסדרה "Ultimate Force" לצדו של רוס קמפ. ב-2008 גילם רול את דמותו של איימוס דיגורי, אביו של סדריק דיגורי (רוברט פטינסון), בסרט "הארי פוטר וגביע האש". עוד ב-2008 שיחק רול בתפקיד גילברט מארי בהפקה של התיאטרון המלכותי הלאומי למחזה "Fram" מאת טוני האריסון. ב-2009 השתתף בתפקיד אורח בסדרה "The Bill", והופיע בסדרה "הרפתקאות שרה ג'יין". ב-2010 הצטרף רול לצוות שחקני אופרת הסבון "הוליאוקס" בתפקיד סיילס בליסט. הוא זכה בפרסים אחדים על גילום דמות של סיילס. באוקטובר 2012 פורסם על צירופו של רול לתפקיד רורי בישטון בסדרת הדרמה "רופאים". הופעת הבכורה של הדמות בסדרה הייתה בתחילת 2013. רול היה קריין במספר רב של הקלטות בהן "הדוב פדינגטון", סדרת ספרי "באדג'י המסוק הקטן" של הדוכסית מיורק, "Universe" מאת סטיבן הוקינג, ו-"The Grass is Always Greener" מאת טום פורט. הוא כתב תסריטים לסרט "The Young Poisoner's Handbook" משנת 1995, ול-"Who Goes There?". רול נשוי לנינה מארק משנת 1998. יש לו ארבעה ילדים. מדיה וקבצים בנושא ג'ף רול בוויקישיתוף ג'ף רול, במסד הנתונים הקולנועיים IMDb (באנגלית) ג'ף רול, באתר AllMovie (באנגלית) ג'ף רול, במסד הנתונים הקולנועיים KinoPoisk (ברוסית) "Jeff Rawle thrilled with 'Oaks Silas role". 2011-09-20. Kilkelly, Daniel (4 באוקטובר 2012). "'Doctors' role for 'Hollyoaks' star Jeff Rawle". Digital Spy. Hearst Magazines UK. נבדק ב-4 באוקטובר 2012. {{cite web}}: (עזרה) "The Screen Guide: Bottersnikes and Gumbles". Screen Australia. נבדק ב-12 בספטמבר 2016. {{cite web}}: (עזרה) "Lost Sitcoms". BBC Four.
אמברוז דלמיני

אמברוז מנדבולו דלמיני (באנגלית: Ambrose Mandvulo Dlamini) (5 במרץ 1968 - 13 בדצמבר 2020) היה פוליטיקאי סווזי, מנהל עסקים וראש הממשלה העשירי של אסוואטיני. לפני מינויו שימש כמנכ"ל חברת סווזי MTN. דלמיני נולד במקבלווני. סבו הגדול, הנסיך מלונג, היה דודו של המלך סובהוזה השני. הוא בנו של הצ'יף מנדבולו. הוא סיים את לימודיו באוניברסיטת סווזילנד, וקיבל תואר שני במנהל עסקים באוניברסיטת המפטון. הוא עבד בבנקים שונים (כולל בנק Standard) והגיע לתפקידי ניהול. הוא התמנה למנכ"ל Nedbank‏ (2003–2010) וחברת התקשורת MTN Swaziland‏ (2010–2018), חלק מקבוצת MTN הדרום אפריקאית. ב-27 באוקטובר 2018 הודיע המלך מסוואטי השלישי בכינוס של בית המלוכה בלובמבה כי דלמיני יהיה ראש הממשלה הבא של המדינה, ויחליף את נבא סיבוסיסו דלמיני שנפטר בחודש שלפני כן, לאחר בחירות 2018. לדלמיני לא היה ניסיון קודם בפוליטיקה. הוא היה ראש הממשלה הצעיר ביותר בתולדות המדינה. נפטר ב-13 בדצמבר 2020 ממחלת נגיף קורונה 2019. מדיה וקבצים בנושא אמברוז דלמיני בוויקישיתוף אמברוז דלמיני, ברשת החברתית אקס (טוויטר) "The king of the eSwatini appoints a Prime minister, a novice in politics". Kozpost.com. אורכב מ-המקור ב-27 באוקטובר 2018. נבדק ב-28 באוקטובר 2018. {{cite web}}: (עזרה) "Mandvulo Dlamini appointed eSwatini Prime Minister". Sabcnews.com. נבדק ב-28 באוקטובר 2018. {{cite web}}: (עזרה) "AMBROSE DLAMINI IS PRIME MINISTER". New.observer.org.sz. נבדק ב-28 באוקטובר 2018. {{cite web}}: (עזרה) הקורונה באפריקה: ראש ממשלת אסווטיני מת מהנגיף, באתר ynet, 14 בדצמבר 2020